《水龙吟 梦醒江舟，怆然赋别。》
清代·姚燮

梦催残酒同醒，谁怜身世扁舟住。衾孤絮薄，灯孤焰短，帘栊何处。

斜月当城，明霜在岸，暗潮生渚。奈么弦泛怨，深屏送笑，都换了、凄鸥语。

况复烟江西路。画愁颦、秋山无数。最难消受，芙蓉冷日，荻花疏雨。

暗视飞鸿，莫教啼向，那边楼去。怕重来春尽，陌头杨柳，剩漫天絮。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。